
	Uz 21.06.2026. 
	

	Par objekta atbilstību ugunsdrošības prasībām/ viesu nams “Ēdene”

	


Valsts ugunsdzēsības un glābšanas dienesta (turpmāk – VUGD) Latgales reģiona pārvalde (turpmāk – LRP) 2026. gada 21. jūnijā saņēma Jūsu iesniegumu ar lūgumu sniegt atzinumu par telpu atbilstību ugunsdrošības prasībām diennakts nometnes Latvijas Bērnu Fonds, “Jautrie piedzīvojumi Ēdenē 2026” (turpmāk – Nometne) rīkošanai viesu namā “Ēdene”, Ģeļenovā, Rušonas pagastā, Preiļu novadā (turpmāk – Objekts).
VUGD LRP informē, ka saskaņā ar Ministru kabineta 2009. gada 1. septembra noteikumu Nr. 981 “Bērnu nometņu organizēšanas un darbības kārtība” 9.5. apakšpunkta prasībām un ņemot vērā, ka šī gada 3. jūnijā, Objektā jau tika veikta neplānotā ugunsdrošības pārbaude, VUGD atzinums Nometnes organizēšanai nav nepieciešams.
VUGD LRP informē, ka tai nav iebildumu Nometnes rīkošanai Objektā un  atgādina, ka jāievēro Ministru kabineta 2016. gada 19. aprīļa noteikumu Nr. 238 “Ugunsdrošības noteikumi” noteiktās prasības. Papildus darām Jums zināmu, ka fizisko un juridisko personu pienākums ir nepieļaut ugunsgrēka izcelšanos.

